আন্দোলন চলাকালীন ফেসবুক সহ বিভিন্ন সামাজিক যোগাযোগ মাধ্যমই ছিল মুখপত্রের ভূমিকায়। ছোট বড় বিভিন্ন ফেসবুক ও ম্যাসেঞ্জার গ্রুপে ছাত্ররা যোগাযোগ করে আন্দোলনের আহ্বান জানিয়েছে। একই সঙ্গে ফেসবুক লাইভে ছাত্র নিহত এবং ধর্ষণের ঘটনা বলায় সে সব নিয়ে উত্তেজিনা ছড়ায়। গত শনিবার ঢাকার জিগাতলা এলাকায় উত্তেজনা চলাকালীন এমন বেশ কিছু ভুয়ো খবর ও লাইভ দেশটির সোশ্যাল মিডিয়াতে ভাইরাল হতে থাকে। লাইভের ছাত্র মৃত্যুর গুজব ছড়িয়ে উত্তেজনা ছড়ানোর অভিযোগে অভিনেত্রী ও মডেল কাজী নওশাবা আহমেদ গ্রেফতার হয়ে তথ্য ও যোগাযোগ প্রযুক্তি আইনে মামলায় চার দিন রিমান্ডে রয়েছেন।